Li Rużan BRirra, B. Sc. — Trid taf xinhu poeta 2 — Bniedem li twieled hekk, u li ta' qalbu Tbiddillu x-xejra L-ebda qawwa ma tista' u l-ebda ġrajja: Bniedem li jħobb is-Sewwa, It-Tjieba, l-Ġmiel, u, biex isibhom, dejjem Jgħarrex, jistaqsi, jħabrek, B'idu miftuħa mqegħda Fuq il-qalb tal-ħolqien ; Bniedem li ma jinbieħix u jħobb lill-għajru Mingħajr ma jaf min hu, Bniedem għatxien ta' l-hena U mxabba ta' kulljum bid-dmugħ u n-niket :— Ħabib, dan hu poeta. Iżda jekk darba f'ħajtu Fuk it-triq ħarxa bil-għiollieq u l-ħofor Jiltaqa' ma xi ħadd b'fehma sabiħa, Li jsellem u jidħaklu d-daħka ħelwa Ta' ħbubija bla ħiena, Dan il-bniedem jitbissem, U minn ġe' sidru jfur għal ħarstu l-hena, Il-hena ta' bla tarf li hu poeta.